มีอาการเจ็บคอเรื้อรัง กับอาการแสบที่ปลายลิ้นไม่ยอมหาย เคยไปหาคุณ มาครั้งนึง ได้ยาฆ่าเชื้อแบคทีเรียมาทานจนหมดก็ยังไม่หาย ผมต้องไปพบคุณด้านใหนอีกครับ อาการนี้เป็นรอยโรคอะไรครับ
สวัสดีค่ะ อาการเจ็บคอ อาจเกิดจากสาเหตุ เช่น1.ไข้หวัดธรรมดา และไข้หวัดใหญ่ แต่นอกจากอาการเจ็บคอ ก็มักมีอาการไอ ปวดศีรษะ ปวดเมื่อยตามตัว มีไข้ มีเสมหะ มีน้ำมูก และมักจะหายไปเองภายใน 1-2 สัปดาห์2. คออักเสบหรือทอนซิลอักเสบ แต่มักจะมีไข้สูงร่วมด้วย และมีอาการเจ็บคอมากจนทำให้กลืนลำบาก มีจุดหรือแผ่นสีขาวหรือสีเทาบริเวณลำคอ ทอนซิล ทอนซิลบวมโต สีแดงจัดทั้งนี้ หากอาการเป็นนานกว่า 2 สัปดาห์แล้ว และไม่ได้มีไข้ อีกทั้งได้ทานยาปฏิชีวนะฆ่าเชื้อแล้ว อาการยังไม่หายไป อาการเจ็บคอที่เป็นอยู่ ก็ไม่น่าเกิดจากการติดเชื้อ แต่อาจเกิดจากสาเหตุอื่นๆ เช่น- โรคกรดไหลย้อน เมื่อกรดจากกระเพาะไหลย้อนขึ้นมาที่หลอดอาหาร ทำให้เกิดอาการแสบร้อนกลางอก และอาจย้อนขึ้นมาถึงลำคอทำให้เจ็บคอ แสบคอ แสบลิ้นได้ รวมถึงอาจทำให้มีรสเปรี้ยวหรือขมในคอด้วย- มีเศษอาหารหรือวัตถุไปติดที่ทอนซิล เช่น ก้างปลา กระดูกไก่ เปลือกกุ้ง เศษพลาสติก เป็นต้น- ภูมิแพ้ แต่มักมีอาการน้ำมูกไหลเป็นหลัก เมื่อน้ำมูกที่หลังคอสะสมจนมากเกินไปจึงทำให้เกิดการระคายเคืองต่อคอ ทำให้เจ็บได้- อากาศแห้ง- การได้รับสารก่อความระคายเคือง เช่น มลพิษทางอากาศ ควันบุหรี่ หรือสารเคมีต่างๆ- การดื่มแอลกอฮอล์ การกินอาหารเผ็ด หรือรสจัดไป- การใช้เสียงมากเกินไป การตะโกนหรือพูดคุยติดต่อเป็นเวลานาน- มีนิ่วในทอนซิล ทอนซิลจะบวมโต เห็นก้อนสีขาวที่ทอนซิล อาจทำให้มีกลิ่นปาก- มีก้อนเนื้องอก หรือมะเร็งในลำคอ ลิ้น หรือกล่องเสียง แต่มักมีอาการอื่นๆ ร่วม เช่น เสียงแหบ มีก้อนที่ลำคอ กลืนลำบาก มีเลือดในน้ำลายหรือเสมหะ เป็นต้นในเบื้องต้น อาจลองปฏิบัติตัวแบบโรคกรดไหลย้อนไปก่อน เช่น เลือกทานอาหารที่ย่อยง่าย หลีกเลี่ยงอาหารที่มีไขมันสูง เช่น อาหารทอดต่างๆ เนื้อสัตว์ติดมัน ไม่ทานอาหารรสจัด ไม่ทานเผ็ด ไม่ควรทานจนอิ่มเกินไป เคี้ยวให้ละเอียดก่อนกลืน ทานช้าๆ ไม่เร่งรีบ และไม่ควรทานอาหารก่อนนอนภายใน 2 ชั่วโมง ห้ามดื่มแอลกอฮอล์ เครื่องดื่มที่มีคาเฟอีน และน้ำอัดลมอัดแก๊สต่างๆ เป็นต้น แต่หากอาการยังไม่ดีขึ้น ก็อาจไปพบแพทย์เฉพาะทางด้านหู-คอ-จมูกค่ะ